Bauhaus (ansambel)
Bauhaus oli Inglismaal Northamptonis 1978. aastal moodustatud post-punk-bänd. Bändi moodustasid Peter Murphy (laul), Daniel Ash (kitarr), Kevin Haskins (trummid) ja David J (basskitarr). Bändi algne nimi oli Bauhaus 1919 ning arv tähendas Bauhausi kunstikooli esimest tegutsemisaastat. Bänd läks laiali 1983. aastal, kuid hiljem on aeg-ajalt taas kontsertide andmiseks kokku tulnud.